***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2016. február 18.**

**Javaslat az Intercisa Múzeum 2015. évi beszámolójának és 2016. évi munkatervének jóváhagyására**

**Előadó:** az oktatási, kulturális, ifjúsági és sport bizottság elnöke

**Előkészítő:** dr. László Borbála jogi és szervezési igazgató

Bokor Zsuzsanna kulturális ügyintéző

**Meghívott:** Farkas Lajos, az Intercisa Múzeum igazgatója

**Véleményező bizottságok:**

oktatási, kulturális, ifjúsági és sport bizottság 2016.02.09.

**A napirendi pont rövid tartalma:** Az 1997. évi CXL. törvény 50. § (2) alapján a fenntartó hagyja jóvá a muzeális intézmények beszámolóját és munkatervét. Az 51/2014. (XII.10.) EMMI rendelet meghatározza a múzeumok éves munkatervéhez szükséges szakmai mutatókat. Az Intercisa Múzeum 2016. évi munkaterve az új rendelet figyelembevételével, a 2015. évi beszámolója a tárgyévi munkaterv alapján készült.

**A napirendi pont előkészítőinek adatai:**

Osztály neve: Jogi és Szervezési Igazgatóság

 Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25-544-151

Iktatószám: 1762-4/2016

Előkészítő aláírása: Bokor Zsuzsanna sk.

Igazgató / Osztályvezető aláírása: dr. László Borbála sk.

**A törvényességi ellenőrzésre vonatkozó adatok:**

Törvényességi ellenőrzést végző személy: dr. Petánszki Lajos sk.

Leadás dátuma: 2016. 02.02.

Ellenőrzés dátuma: 2016. 02.03.

Törvényességi észrevétel: Van/Nincs

Amennyiben van:

Az elfogadáshoz szükséges szavazati arány: egyszerű / minősített

**A tárgyalás módja:** **Nyílt ülés**

**Egyéb megjegyzések:**

**JAVASLAT**

 **az Intercisa Múzeum 2015. évi beszámolójának és 2016. évi munkatervének jóváhagyására**

**Tisztelt Közgyűlés!**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 50. § (2) bekezdése értelmében:

*(2) A fenntartó az e törvényben foglaltak alapján*

*a) meghatározza és* ***jóváhagyja*** *a muzeális intézmény éves és középtávú feladatait, így különösen stratégiai tervét,* ***munkatervét és beszámolóját****, fejlesztési és beruházási feladatait,*

Az 51/2014. (XII. 10.) EMMI rendelet a múzeum, valamint az országos szakkönyvtár és a megyei könyvtár éves munkatervéhez szükséges szakmai mutatókról szól. A múzeumra vonatkozó szakmai mutatókat a rendelet 1. számú melléklete tartalmazza. A rendelet 1.§-a értelmében: A szakmai mutatót a feladat megvalósításának szöveges leírásával együtt kell alkalmazni.

Az Intercisa Múzeum elkészítette és benyújtotta a 2015. évi beszámolóját, munkajelentés elnevezéssel (Lásd határozat 1. számú melléklete) és a 2016. évi munkatervét (Lásd határozat 2. számú melléklet).

 **2015. évi beszámoló**

A beszámoló az egyes munkatársak egyéni jelentéseiből tevődik össze, és a végén IX. fejezetként a szakmai mutatók összesítéséből.

Farkas Lajos igazgató sikeresen elvégezte a Múzeumi vezetői ismeretek képzést.

Az év folyamán 4 munkavállaló hagyta el az intézményt, mindegyikük helyére új munkatársat vettek fel. 2 új álláshely jött létre a múzeumi adatrögzítő és egy műtárgyvédelmi asszisztensi, amelyet szintén betöltöttek.

Az év folyamán 2 országos jelentőségű kiállítást rendeztek a Zsidó kéziratok és szertartási tárgyak címűt, ill. a Királyi ajándékok (Tito elnök koronás főktől kapott ajándéktárgyai)

Az önkormányzati pályázatok mellett eredményesen pályáztak az EMMI szakmai pályázatán, ahol 1 millió Ft-ot nyertek régészeti leleteket bemutató vándorkiállításra.

Múzeumpedagógus jelentése:

A múzeum kiállításai: nagyteremben 7 időszaki kiállítás volt, a kisteremben 5.

A múzeumpedagógiai és egyéb rendezvények látogatottsága összesen 13752 fő, ebből 7969 felnőtt, és 5783 fő diák. 18 ismereterjesztő előadást tartottak és 68 iskolai oktatást segítő programot 1363 résztvevővel, 161 szabadidős programot 4618 fő résztvevővel.

A régészek több helyen végeztek a városban és a járás területén megelőző feltárást. Régészeti leletek bemutatása érdekében több kiállítást állítottak össze (Mezőfalva, Adony, Kisapostag és Előszállás anyagaiból) A Dunaújvárosi járás régészeti leleteiről készített anyagot 4 iskolában is bemutatták. Mindketten több tárlatvezetést és előadást is tartottak. Keszi Tamás folytatta a múzeum gyűjteményének digitalizálását, és elvégezte a múzeumi kiállítások fotódokumentációját.

A restaurátorok részletesen felsorolták az általuk tisztított, konzervált, restaurált, illetve kiállításokra előkészített tárgyakat. A papírrestaurátori tevékenység esetében részletes leírást kaptunk az egyes munkákról.

A jelentés értelmében a régészeti tárgyak kezelése kiemelkedően magas 11750 db, de jelentős a történeti 186 db, és a néprajzi 219 db is.

A múzeum történésze augusztus végén GYED-re ment, így új munkatársat alkalmaztak.

Nagyné Hodik Mónika az év első felében több kiállítást szervezett, a Dunaferr gyártörténeti gyűjteményében is kutatta a város építésének időszakát.

Mindkét munkatárs részt vett a múzeumi rendezvények és kiállítások előkészítésében, és tárgyleírásokat készítettek a hónap műtárgya sorozathoz.

A néprajzkutató részt vett kiállítások előkészítésében, előadást tartott a különböző múzeumi napokon. 3 alkalommal publikált a hónap műtárgya sorozatban. 38 csoportnak tartott néprajzi foglalkozást a múzeumpedagógiai sorozat keretében.

A IX. fejezet az alábbi szakterületekről tartalmaz mutatószámokat:

I. Szolgáltatási feladatok

1 közművelődési rendezvények, előadások, kiadványok száma, önkéntese

2. múzeumpedagógiai foglalkozások, tehetséggondozást segítő programok, iskolákkal kötött megállapodások száma

II. Kiállítási tevékenység

Állandó kiállítás és látogatói, időszaki kiállítások

III. Gyűjteménygyarapítás adatai

IV. Tudományos kutatás

V. Műtárgyvédelem

 **2016. évi munkaterv**

A munkaterv is munkatársakra lebontva tartalmazza az elképzeléseket, amelyekből néhány dolgot kiemelünk:

Farkas Lajos, igazgató felsorolja a tervezett fontosabb kiállításokat és előadásokat. Megfogalmazott egy 3 évre vonatkozó stratégia tervet is, amelyben az alapelvek rögzítését követően egy új állandó kiállítás megrendezését veti fel, hangsúlyozza a múzeumpedagógiai tevékenység fontosságát.

A régészek továbbra is megelőző feltárásokat végeznek, és a régészeti kiállítássorozatot folytatják.

Pillanatnyilag 1 felsőfokú végzettségű restaurátor van és két fő középfokú szakképzésben résztvevő segítője. Ásatáson előkerült anyagok restaurálását folytatják (Iváncsa Lapos, Baracs), közép-európai egyenruhák tisztítását, és egy 1873-as Szent Biblia restaurálást tervezik.

A történész leltározási munkák elvégzését tervezi, több időszaki kiállítást tervez, tanulmányt készít a múzeumi évkönyvhöz.

A néprajzkutató is készít tanulmányt a tervezett évkönyvbe, továbbá két néprajzi kiállítást is tervez.

A munkaterv IX. fejezete is tartalmazza a szakmai mutatókat, az előző évi beszámolóval összevetve a rendezvények és kiállítások számát tekintve emeléssel, a látogatók számát tekintve kis mértékű csökkenéssel számolnak.

Az előterjesztést az oktatási, kulturális, ifjúsági és sport bizottság a február 9-ei ülésén tárgyalta, és 7 igen, egyhangú szavazattal támogatta a határozati javaslatban foglaltakat.

A fentiek alapján az alábbi határozati javaslatot terjesztem elő:

**HATÁROZATI JAVASLAT**

**Dunaújváros Megyei Jogú Város Közgyűlésének**

**.../2016. (II. 18.) határozata**

az Intercisa Múzeum 2015. évi beszámolójának és 2016. évi munkatervének jóváhagyásáról

1. Dunaújváros Megyei Jogú Város Közgyűlése jóváhagyja az Intercisa Múzeum 2015. évi, a határozat 1. számú mellékletét képező beszámolóját.

**Felelős:** a határozat közléséért:

 a polgármester

 a határozat közlésében való közreműködésért:

 a jogi és szervezési igazgatóság igazgatója

 **Határidő:** 2016. február 29.

2. Dunaújváros Megyei Jogú Város Közgyűlése jóváhagyja az Intercisa Múzeum 2016. évi, a határozat 2. számú mellékletét képező munkatervét.

**Felelős:** a határozat közléséért:

 a polgármester

 a határozat közlésében való közreműködésért:

 a jogi és szervezési igazgatóság igazgatója

 **Határidő:** 2016. február 29.

Dunaújváros, 2016. február 18.

 **Sztankovics László s.k.**

 **az oktatási, kulturális, ifjúsági**

 **és sportbizottság elnöke**